મુંબઈ, 26 જૂન : ભારતીય સિનેમા સો વર્ષનુ થઈ ચુક્યું છે અને આ ક્ષેત્રે લાખો કલાકારો કામ કરીને પસાર થઈ ગયાં છે. અનેક કલાકારો હવે આ દુનિયામાં નથી, તો અનેક કલાકારો હયાત હોવા છતાં દેહના વૃદ્ધત્વના પગલે નિષ્ક્રિય થઈ ગયાં છે, પરંતુ અનેક કલાકારો અને ખાસ તો અભિનેત્રીઓ એવી પણ છે કે જેઓ નથી મૃત્યુ પામી કે નથી વૃદ્ધ થઈ, છતાં સિનેમાના પડદાથી ગાયબ થઈ ગઈ છે અને લોકો હૃદયપૂર્વક ઇચ્છે છે કે આવી અભિનેત્રીઓએ કમ સે કમ એક વાર તો કમબૅક કરવું જ જોઇએ.